Здравейте,


както предполагам знаете, в чл. 142 от ТЗ, ал. 1 се забранява на управител без съгласието на дружеството да учредява и управлява други дружества или да извършва търговия като ЕТ, а в ал.2 от същия член се доуточнява, че ограниченията “се прилагат, когато се извършва дейност, сходна с тази на дружеството” (липсва думичката “само”).


Казусът е следният – законно ли е управител на дружество, на което не е собственик, да учреди и управлява ЕООД занимаващо се с коренно различна дейност, без да уведоми собствениците на първото и без изричен отказ от тяхна страна?


Дори и да е законно – би ли могло да доведе до бъдещи конфликти с контролните органи?


Управителят е подписал декларация по чл.142 ТЗ, в която е цитирана ал.1 обаче липсва доуточнението от ал.2


Ако има значение – в договора за управление няма допълнителна уговорка по въпроса и няма уговорено работно време (което би могло да е в конфликт с управлението на второто дружество).


Ще съм много благодарен ако някой може да ми разясни тълкуването на закона в този случай и дали тълкуването на декларацията взима превес над текста в ал.2!


С уважение




Казус с чл. 142 ТЗ и неяснота в тълкуването
===========================================

 

Здравейте,


Ограниченията за това управителят да бъде едноличен собственик на капитала на ЕООД важат, само ако дружеството, на което е собственик, извършва сходна дейност. Тогава тази забрана може да бъде преодоляна със съгласие на едноличния собственик на капитала/съдружниците на дружеството, в което лицето първоначално е било назначено като управител.


Въпреки, че чл. 142, ал. 2 не е упомената изрично е декларацията подписана от лицето, тя е е валидна за него.


Ограничения от естеството, което сте описали, могат да се вменят на управителя в Договора за управление и контрол, който същият подписва с дружеството. 


Поздрави,  

Надежда


